Cuneiform Tablet TC 3 22
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ša-lim-a-ḫu-um-ma a-na pu-šu-ke-en₆ qí-bi₄-ma a-šu-mì ša {d}NIN.ŠUBUR-ba-ni a-na 29 ma-na KÙ.BABBAR-pì-šu 8 ma-na KÙ a ší-ip-kà-tim ša DUMU a-lá-ḫi-im áš-qúl 12.5 ma-na a-na um-mì-šu a-ḫa-tí-šu ù ša ki-ma šu-a-tí 17 ma-na a-na ša ki-ma ku-a-tí ša ta-áš-pu-ra-ni-ni áš-qú-ul 1 GÚ 10 ma-na AN.NA 2 TÚG.ḪI ANŠE ṣa-lá-mì-im dan-a-šur i-ra-de₈-šu-um 5.33333 ma-na 5 GÍN KÙ.BABBAR ni-iš-qú-ul <big_gap> 0.5 ma-na a té-ṣú-pè ša KÙ.BABBAR-pì-šu a ša be-ú-lá-tim e-ri-i-kà šé-zi-ib-šu-ma ší-tí KÙ.BABBAR-pì-a li-iš-qú-lá-kum AN.NA-ki ù TÚG.ḪI-a ša ta-qí-pu-šu i-nu-mì-šu-ma KÙ.BABBAR iš-qú-ul a-ma lu gi₅-mì-li a-šar KÙ.BABBAR-áp-šu a-ta-dí-nu ša-tí-ša šu-ta-al-mu-na-ku ma-nu-um ša a-na-kam a-na ṣí-ib-tim i-ta-dí-nu-ma KÙ.BABBAR ni-il₅-qé-ú ù ri-iḫ-tí KÙ.BABBAR-pì-šu ṭup-pu-um iš-té-en₆ ú šé-na ša DAM.GÀR-ri i-ba-ší qá-tum sú-ri eṣ-lá-at